Mesto Márie Terézie

Mesto Márie Terézie alebo Terezino mesto (hist. , ), resp. od roku 1920 Podzámok, bol historický IV. obvod mesta Bratislava v rokoch 1848 – 1930. Obsahoval bývalé osady Podhradie a Vydrica. Vo väčšine bola táto mestská časť asanovaná v období komunizmu.

V tomto obvode bývali najchudobnejší obyvatelia mesta. Svoj názov dostal v roku 1850 na počesť Márie Terézie. Z južnej strany ho ohraničoval Dunaj, zo západnej strany vrchy, zo severnej strany Zámocká ulica a Kapucínska ulica so záhradami po Zochovu ulicu (Turnergasse, Tornautca), z východnej strany Rybné námestie a Židovská ulica.

V roku 1865 tu bolo 395 domov, v roku 1894 405 domov a v roku 1904 455 domov. Počet bytov v tomto roku bol 2753, počet domácností 3983, počet obyvateľov 12 548.

 Ulice a námestia 
Mesto Márie Terézie tvorili tieto ulice a námestia:
 Ballusova ulica (Žitavská ulica)
 Brauneckerova ulica (Vrátňanská ulica)
 Cesta Márie Terézie (Žižkova ulica, Maria Theresia-Straße, Mária Terézia-út)
 Cisárska ulica (Mudroňova ulica)
 Dunajský rad (Donaulände, Duna-sor)
 Floriánska ulica
 Jiringerova ulica (Prídavkova ulica)
 Karloveská ulica
 Korabinského ulica
 Kostolné námestie (Kačkovo námestie)
 Kölcseyho ulica (Pilárikova ulica)
 Kunigsfelderova ulica (Kálalova ulica)
 Medzierka (Lucken, Lucsony)
 Messerschmidtova ulica (Ipeľská ulica)
 Mikulášska ulica
 Mlynárska ulica (Müllergasse, Molnár-utca)
 Mollerova ulica (Rimavská ulica) Oeserova ulica (Na hradnom vrchu)
 Petőfiho ulica (Beblavého)
 Petzlova ulica (Slatinská ulica)
 Podhradské nábrežie (Zuckermandler Lände, Váraljai-révpart)
 Raygerova ulica (Bubenkova ulica)
 Schody pri starej vodárni (Wasserturmstiege, Viztoronylépcső)
 Slepá ulica (Sackgasse, Zsák-utca)
 Steinwallovo námestie (Mockovo námestie)
 Strelecká ulica (Jägergasse, Vadász-utca)
 Strohmayerova ulica (Popradská ulica)
 Šťuková ulica (Hechtergasse, Csuka-utca)
 Vinohradská ulica (Weinbergergasse, Szőlőhegy-utca)
 Vitézova ulica (Trokanova ulica)
 Vydrica
 Zámocké schody (Schlosstiege, Várlepcső)
 Zámocká ulica (Schlossgasse, Vár-út)
 Židovská ulica (Schlossgrundgasse, Vártelek-utca)

 Pozri aj 
 Historické administratívne členenie Bratislavy

 Zdroje 
 Tivadar Ortvay: Ulice a námestia Bratislavy: Podhradie, ISBN 80-88912-39-3

Kategória:Historické obvody Bratislavy